लाख रुपए की संपत्ति जली
कुंडहितप्रखंड अंतर्गत भेलुवा गांव में गत शुक्रवार शाम को प्रफुल्ल दास के घर में आग लगने से नकद समेत करीब लाख रुपए से अधिक मूल्य की संपत्ति जल कर राख हो गई। मकान मालिक दास ने कहा कि सांझबती जला कर घर के बाहर वे आग सेकने लगे। उस समय गांव के अनेकों लोग आग सेंक रहे थे। अचानक घर से धुआं निकलते देख वे तथा गांव के लोग दौड़ कर घर पहुंचे तो घर के अंदर इतना धुआं हो गया कि कोई घर के अंदर जा नहीं सका। इतने में घर के अंदर का रखा सारा सामान जल कर राख हो गया। ग्रामीणों ने कहा कि आग लगने का कारण शायद सांझबती हो सकती है। घर पर कोई महिला भी नहीं थी। दास ने कहा कि आगजनी में नगद 25 हजार रुपए, 10 क्विंटल चावल, 04 क्विंटल गेहूं, 20 क्विंटल धान, विद्यालय प्रमाणपत्र, सिलाई के दो मशीन, मोटरसाइकिल के कागजात, वोटर कार्ड आदि जल गए।
जले हुए सामान के साथ गृह स्वामी।
hin_Deva hin_Deva hin_Deva